|  |  |
| --- | --- |
|   | Suunnitelmat 24 § / 2022 |

Poikkitie, pysäkki Juankosken tori, vähäinen katusuunnitelman muutos

Selostus ja perustelu

Katusuunnitelman vähäinen muutos koskee Poikkitien linja-autopysäkkiä Juankosken tori. Kohde sijaitsee Juankosken kaupunginosassa (70).

Suunnitelman mukaan Poikkitielle asennetaan uusi pysäkkikatos ja pysäkin kohdalle tehdään varoitusalue huomiokivestä.

Katoksen sijoitukseen liittyen pidettiin maastokatselmus 21.1.2022. Katselmukseen osallistui henkilöstöä joukkoliikenteestä, tilapalveluista ja kunnallisteknisestä suunnittelusta. Lopulliseen katoksen sijaintiin vaikutti Poikkitien varrella oleva rakennus, jonka katolle kertyviä lumia täytyy päästä poistamaan hallitusti pysäkkikatosta rikkomatta. Katos sijoitettiin siten, että se on mahdollisimman lähellä linja-auton pysäkkiä, mutta riittävän kaukana rakennuksesta.

Samassa yhteydessä katoksen tulevaa sijaintia esiteltiin suunnitelma-alueelle rajautuville yrityksille.

Uusi katos ja varoitusalue huomiokivestä parantaa joukkoliikenteen palvelutasoa.

Päätös Hyväksyn vähäisen katusuunnitelmamuutoksen.

Toimivallan peruste Kaupunkiympäristön palvelualueen toimintasääntö §10

|  |  |
| --- | --- |
| Ari Räsänen |   |
| suunnittelupäällikkö |   |

Asiakirja on allekirjoitettu koneellisesti Kuopion kaupungin asian-
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Jirli Korhonen, puh. +358 44 718 5040 |

etunimi.sukunimi(at)kuopio.fi

Liitteet Oikaisuvaatimusohje AF

|  |
| --- |
| 6539/2021 RS\_0116\_as\_Juankosken tori |

Tiedoksi

|  |
| --- |
| Kaupunginhallitus  |
| Kaupunkirakennelautakunta  |

Nähtävänäolo Päätös on yleisesti nähtävänä Kuopion kaupungin verkkosivuilla www.kuopio.fi/paatoksenteko 17.5.2022.

**Liite AF Asianosaisen oikaisuvaatimusohje**

 Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Tähän päätökseen saa hakea muutosta se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa ja se, jonka muutoksenhakuoikeudesta laissa erikseen säädetään. Viranomainen saa hakea muutosta päätökseen myös, jos muutoksen hakeminen on tarpeen viranomaisen valvottavana olevan julkisen edun vuoksi.

**Oikaisuvaatimusaika**

 Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

 Kaupunkirakennelautakunta

 Postiosoite PL 1097, 70111 KUOPIO

 Käyntiosoite Suokatu 42

 Sähköposti kaupunkiymparisto(at)kuopio.fi

 Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

 Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.